På nordsiden av fjorden strekker Ytterfjellet og Kvanntoaksla (715 moh.) seg fra munningen og østover til Bonnådalen med utløpet til Bonnåelva. Videre inn mot fjordbunnen stiger Høgbergfjellet til 921 meters høyde. På sørsiden ligger Aspenesfjellet (457 moh.), Kalviktuva (769 moh.) og Kati. Kobbhammaren (275 moh.) i fjordbunnen skiller Kobbelvvågen og Sørfjorden hvor henholdsvis Kobbelva og Sørfjordelva har sine utløp.